याज्ञवल्क्यस्मृतिः/व्यवहाराध्यायः/वाक्पारुष्यप्रकरणम्
<table>		
		
<td><p>		
	सत्यासत्यान्यथास्तोत्रैर्न्यूनाङ्गेन्द्रियरोगिणाम्  ।क्षेपं करोति चेद्दण्ड्यः पणानर्धत्रयोदशान्  । । २.२०४  । ।	</p>
<td><p>		
	अभिगन्तास्मि भगिनीं मातरं वा तवेति ह   ।शपन्तं दापयेद्राजा पञ्चविंशतिकं दमम्  । । २.२०५  । ।	</p>
<td><p>		
	अर्धोऽधर्मेषु द्विगुणः परस्त्रीषूत्तमेषु च   ।दण्डप्रणयनं कार्यं वर्णजात्युत्तराधरैः   । । २.२०६  । ।	</p>
<td><p>		
	प्रातिलोम्यापवादेषु द्विगुणत्रिगुणा दमाः   ।वर्णानां आनुलोम्येन तस्मादर्धार्धहानितः   । । २.२०७  । ।	</p>
<td><p>		
	बाहुग्रीवानेत्रसक्थि विनाशे वाचिके दमः   ।सत्यस्तदर्धिकः पाद नासाकर्णकरादिषु   । । २.२०८  । ।	</p>
<td><p>		
	अशक्तस्तु वदन्नेवं दण्डनीयः पणान्दश   ।तथा शक्तः प्रतिभुवं दाप्यः क्षेमाय तस्य तु   । । २.२०९  । ।	</p>
<td><p>		
	पतनीयकृते क्षेपे दण्डो मध्यमसाहसः   ।उपपातकयुक्ते तु दाप्यः प्रथमसाहसम्  । । २.२१०  । ।	</p>
<td><p>		
	त्रैविद्यनृपदेवानां क्षेप उत्तमसाहसः   ।मध्यमो जातिपूगानां प्रथमो ग्रामदेशयोः   । । २.२११  । ।	</p>
</table>